tomron87/hebrew-wikipedia-sentences-corpus huggingface dataset:
המטוסים לא פגעו בבסיס, ושניים מהם הופלו באש נ"מ.מחנה גדוד שריון 195שתי רביעיות סוחוי 7המתקפה המצרית על היעד הייתה הקטלנית ביותר מבין היעדים.
נהרגו בהפצצה 9 חיילים ונפצעו נוספים.
30 הטנקים שהיו בבסיס לא נפגעו.
הבקרה הישראלית הפנתה אל המבנה התוקף את רביעיית מטוסי הנשר הישראליים שהיו בסיור ולאחר שהפילו ארבעה מטוסי סוחוי 7 מעל כביש הג'ידי.
במרדף אחר המטוסים הופל מטוס סוחוי 7 מצרי אחד.יעד לא ידוערביעיית סוחוי 7הרביעייה חצתה את תעלת סואץ באזור האגם המר לכיוון מזרח בנתיב קרוב לכביש הג'ידי ואותרה במכ"ם יחידת בקרה 511. הבקרה הפנתה אל המבנה המצרי רביעיית מטוסי נשר ישראליים שהיו במשימת סיור וטסו בסמוך להר אום חשיבה.
מטוסי הנשר הישראליים החלו לרדוף אחר הרביעייה המצרית לכיוון מזרח מבלי שהללו הבחינו בהם והפילו אותם בזה אחר זה.
מטוס הסוחוי הראשון הופל במרחק של כ-33 ק"מ מזרחית לתעלת סואץ והאחרון, שהיה המוביל, הופל כ-16 ק"מ מצפון לצומת הג'ידי המזרחי.
לפחות טייס אחד נצפה נוטש את מטוסו לפני ההתרסקות, אולם הוא לא נתפס כשבוי.
על כן יעד התקיפה לא נודע.
בין הטייסים המצריים שנהרגו היה מפקד טייסת 53 המצרית רב-סרן זכּריה מוחמד אחמד וכן סרן מוחמד עאטף אנואר סאדאת, אחיו של נשיא מצרים.מטרה כלשהי בדיר אל עבדזוג סוחוי 7המטוסים המצריים חלפו מעל דיר אל עבד אך לא נצפו מטילים פצצות.
בדרכם חזרה מערבה ירו במקלעים על ג'יפ צה"לי אך החטיאו.
זוג מטוסי פנטום ישראלים שהיו במשימת סיור זיהה את המטוסים המצריים בדרכם חזרה ורדף אחיהם אל תוך שטח מצרים.
במהלך המרדף הופל מטוס סוחוי 7 אחד על ידי מטוס פנטום מעל שטח מצרים.סוללת טילי הוק באבו סמארה7-8 מטוסי מיג 17שמישות הסוללה בעת התקיפה הייתה חלקית.
חלק מרכיבי הסוללה היו באחסנה וחלק בתחזוקה.
במועד המתקפה היו שתי פלגות ירי בלבד.
מכ"ם הגילוי של הסוללה איתר את המבנה שנועד לתקוף אותה עצמה, במרחק של 13 ק"מ מערבית לתעלה בשעה 13:55 כשהוא טס בנתיב ישר לכיוונה.
לאחר שהמטוסים המצריים חצו את התעלה נורו לעברם שני טילי הוק שהפילו בשעה 13:57 מטוס אחד או שניים במרחק מספר קילומטרים ממזרח לתעלה.
שישה מטוסים הגיעו אל הסוללה בשעה 13:59 והטילו עליה פצצות.
לאחר שהפצצות הוטלו סבו המטוסים והמטירו אש תותחים על מתחם הסוללה.
במתקפה נותק כבל הטלפון אל הסוללה וכן נפגעו מספר מבני מנהלה.
לא נגרם נזק למתקני הסוללה ולא נפגעו חיילים.
שלוש עמדות הנ"מ הקני שהיו מוצבות בשטח הסוללה לא ירו במטוסים בשל ההפתעה.מחנה גדוד שריון 184 בטסהרביעייה של מטוסי הוקר הנטר עיראקיים?שתי סוללות תותחים 175 מ"ממבנה מטוסיםהפצצות החטיאו את הסוללה ולא נגרם לה נזק.סוללת טילי הוק במעבר הגידירביעייה של מטוסי הוקר הנטר עיראקייםהסוללה לא נפגעה בהתקפה.
המטוסים העיראקיים תקפו ככל הנראה את סוללת הדמה שהייתה ממוקמת כ-4 ק"מ מערבית לסוללה האמיתית.
רקטה אחת ששיגרו המטוסים העיראקיים פגעה בזחל"ם נ"מ 20 מ"מ שהיה ממוקם בשולי המחנה.
שני חיילים שאיישו אותו נהרגו ושניים אחרים נפצעו.
מספר דקות לאחר המתקפה בשעה 14:07 איתרה הסוללה זוגות מטוסים שטסו מעל האגמים המרים בהפרש של דקות אחדות זה מזה.
הסוללה ירתה ירתה לכיוונם 6 טילי הוק.
על פי חיוויי המכ"ם, הטילים פגעו בשלושה מטוסים מצריים.
הפגיעה במטוסים המצריים לא נצפתה בעין ולא ברור כמה מטוסים הופלו בפועל ומאיזה דגם היו.
סביר שהיו אלה מטוסי מיג 21 שנועדו להגן על מטוסי התקיפה המצריים בשובם למצרים.
יחידת הבקרה המערבית 511שתי רביעיות סוחוי 7 ושני מפציצי טופולב 16 מפציצי הטופולב שיגרו ארבעה טילי שיוט מדגם קלט.
הבסיס לא נפגע מההפצצה ומטילי הקלט, שהחטיאו כולם את המטרות.
כעבור יומיים שוגרו שוב טילי קלט לעבר הבסיס.
הטילים השמידו את מכ"ם הגילוי האווירי המתקדם.
במתקפה זו נהרגו שני חיילים, טכנאים שהיו בקרון המכ"ם.שדה התעופה עציוןשני מפציצי טופולב 16המטוסים טסו מעל ערב הסעודית, המשיכו בנתיב מעל העיר אילת אל שדה התעופה עציון הממוקם ממערב לאילת.
המפציצים לא זיהו את המטרה והמשיכו בטיסה חזרה לשטח מצרים מעל סיני מבלי שתקפו את הבסיס.
במהלך הטיסה חזרה הטילו פצצות מעל אבו רודס והרגו מספר חיילים ישראלים מגדוד 890. רסיסי אחת הפצצות פגעו באחד המפציצים המצריים שנפל וצוותו נהרג.יחידת הבקרה הדרומית 528מפציץ טופולב 16מפציץ הטופולב שיגר שני טילי שיוט מדגם קלט רוכב מכ"ם.
טיל אחד התפוצץ באוויר ולא גרם לנזק.
טיל שני פגע במכ"ם והשמיד אותו.
מההתפוצצות החזקה נהרגו חמישה חיילי היב"א והקשר עם הבסיס נותק.
לפני ניתוק הקשר דווחו החיילים בבסיס שהם מותקפים על ידי כוח קומנדו שמונחת במסוקים.
בעקבות הדיווח נשלח כוח טנקים לכבוש בחזרה את היב"א.
בקרב נהרגו שני חיילים מירי דו-צדדי.
מטרה כלשהי במרכז הארץמפציץ טופולב 16 מפציץ הטופולב יצא מבסיסו בעומק מצרים וטס מעל הים התיכון.
במהלך טיסתו בגובה רב של 28,000 רגל צפונית לימת ברדאוויל, המפציץ שיגר שני טילי שיוט KSR-2 קלט וחזר בגובה נמוך לבסיסו במצרים.
טיל אחד שוגר למרכז הארץ.
הטיל הופל על ידי מטוס מיראז' 3 ישראלי שהוזנק לעברו מול חופי דרום תל אביב.
לא ידועה המטרה שתוכננה לטיל.
ייתכן והוא נועד לפגוע במכ"ם שהותקן בשדה התעופה בן-גוריון.מעוז בודפשטמבנה מטוסי סוחוי 7ההפצצה נועדה לרכך את היעד לקראת כיבושו על ידי כוחות חי"ר.
בהפצצה הוטלו גם פצצות נפלם שגרמו למותו של חייל צה"ל אחד לפחות ולפגיעה של מספר חיילים נוספים.
המטוסים והמסוקים שהשתתפו בגל התקיפה לא היו יכולים להשתתף בגל תקיפה נוסף מאחר שבשעה 17:25 ירדה החשיכה ולא ניתן היה להספיק לחמש, לתדלק ולהזניקם שוב למשימות נוספות אלא רק למחרת היום.
החל מהשעה 13:50 החלו לזרום למפקדת חיל האוויר ידיעות בדבר המתקפה המשולבת של חיל האוויר המצרי והסורי.
הדווח הראשון היה על המראות מטוסי קרב רבים משדה התעופה דמייר בסוריה.
חמש דקות לאחר מכן, בשעה 13:55 התקבלו ידיעות על הזנקות נוספות מסוריה ומצרים לכיוון ישראל.
בשלב זה הורה מפקד חיל האוויר בני פלד להזניק מטוסים להגנת שמי המדינה.
לאחר דקות אחדות החלו לזרום ידיעות על הפצצות בבסיסי חיל האוויר בסיני.
מאחר שהתקיפה המצרית הקיפה כמעט את כל מרכזי השליטה והבקרה של חיל האוויר בסיני היו שיבושי תקשורת ובערפל הקרב הוזנקו מטוסי יירוט ישראלים בבהילות מבלי שנמסרו להם מטרות.
הפגיעה הישירה של טיל שיוט מדגם קלט ביב"א 528 השביתה את פעולתה וכך לא היה לחיל האוויר כיסוי מכ"ם בחלקים מסיני.
חלק מהמטוסים הישראלים המריאו מבלי שצוותי הקרקע יספיקו להסיר מהם את החימוש שהוכן למבצע תגר והם נאלצו להטילו מעל לים ללא תכלית.
בהיעדר הכוונה אפקטיבית רוב רובם של מטוסי הירוט לא הצליחו ליצור מגע עם המטוסים התוקפים שפעולת חלק מהם נמשכה ללא התנגדות ישראלית.
בנוסף למטוסי הירוט הוזנקו גם עשרות מטוסי סקייהוק שהם מטוסי תקיפת קרקע אך מאחר שלא ניתנו לחלק מהם משימות לתקיפה שהו הסקייהוקים באוויר ללא משימות וביצעו "מעגלי המתנה" ולבסוף חזרו לנחיתה.
שיבושי הקשר וערפל הקרב פגעו במבצעיות סוללות טילי ההוק הישראליות, שלחלקן הייתה נעילת מכ"ם על מסוקי הסער המצריים ועל מטרות אחרות, ובשל כך בקשת מפעילי ההוק לאישור פתיחה באש לא נענתה.
בשעה 14:40 הגיעו ידיעות ראשונות על מטסי מסוקי סער שמנחיתים כוחות חי"ר בעומק סיני.
מטוסי יירוט הוזנקו לחפש אותם ולירט אותם.
לאחר מכן נוספו ידיעות על סגירת שדה התעופה רפידים עקב הפצצה וידיעות נוספות שיצרו אווירת חרום.
על אף ערפל הקרב וההפתעה הצליח חיל האוויר לשבש חלקים של המתקפה המצרית ולהפיל מספר מטוסים ומסוקים בקרבות אוויר ובאש נ"מ.
אך בשל ערפל הקרב עוצמתו של חיל האוויר לא באה לידי ביטוי ביום הראשון למלחמה.
המתקפה הפתיעה את ישראל ברמת תעוזתה.
הפגיעה ביחידות הבקרה האווירית הביאה לקושי בבקרה בלחימה בחזית המצרית שכן חלק מהמכ"מים הושמדו.
כתוצאה מההתקפה ביב"א הדרומית והעשן שעלה מהבסיס סבר צה"ל כי הבסיס נכבש על ידי חיילי כוחות קומנדו מצריים והזניק כוחות שריון ואוויר "שיכבשו אותו" וכוחות צה"ל נקלעו לתקרית "ירי דו-צדדי" שבמהלכה נהרגו שני חיילי צה"ל.
הנזקים למסלולים בשדות התעופה הפעילים תוקנו עוד ביום התקיפה.
עוצמת המתקפה הייתה גדולה ופוטנציאל ההרס שלה גבוה אך בשל העובדה שרוב הפצצות החטיאו את מטרתן ספגה ישראל פגיעה קטנה יחסית.
המתקפה נחשבת במצרים כהצלחה מזהירה.
על פי הערכות המצרים 85%-95% מהמטרות נפגעו במחיר אבידות נמוך של 4% - 5% מהמטוסים המצריים.
לימים אמר נשיא מצרים אנואר סאדאת ששכל במתקפה את אחיו הטייס עאטף: "המהלומה האווירית הוכתרה בהצלחה גמורה ומדהימה...ישראל איבדה כליל את שיווי המשקל"
המצרים ביטלו את גל התקיפה המוטס השני שתוכנן לשעה 16:30 בשל הערכתם את ההצלחה הרבה של המטס הראשון.
לאחר המלחמה נמתחה ביקורת מצרית על ההחלטה לבטל את גל התקיפה השני.
הביקורת המצרית נטענה לנוכח הפגיעה של מטוסי חיל האוויר במסוקים רבים במבצע ההנחתה של חיילי קומנדו בעורף חזית סיני שהתרסקו על כוחות החי"ר המעולה שהיה בהם.
באוקטובר 2014 לציון 41 שנים למלחמה, שודר בטלוויזיה המצרית סרט תעודה בשם "אבאביל - האמת על המתקפה האווירית המצרית".
בסרט רואיינו 17 מפקדי חטיבות אוויריות שהעידו על זכרונותיהם מהמתקפה.
המתקפה המצרית ב-8 במרץ 1969 הייתה מתקפה רחבה ואינטנסיבית כנגד כוחות צה"ל בסיני שבעיני רבים סימנה את תחילתה של מלחמת ההתשה.
מטרת המתקפה הייתה כיבוש חלקים מחצי האי סיני.
המתקפה נשתבשה ביומה השני עקב הריגת רמטכ"ל צבא מצרים הגנרל עבד אל-מונעם ריאד באש צה"ל.
במלחמת ששת הימים נחל צבא מצרים תבוסה מוחצת, כאשר בסדרה של קרבות בזק כבש צה"ל ממצרים את חצי האי סיני.
לאחר המלחמה נפרשו כוחות צה"ל בבסיסים המצריים במרחבי סיני והקימו מערך של מוצבים חדשים לאורך הגדה המזרחית של תעלת סואץ (שנקראו לימים קו בר-לב).
לאחר המלחמה מיהרה מצרים לשקם את צבאה בסיוע סובייטי נרחב.
ככל שנתשתקם הצבא המצרי ובנה מערך בצידה המערבי של תעלת סואץ כך נתרבו תקריות האש ביוזמה מצרית.
תקריות האש בהדרגה שינו את פניהן והפכו מתקריות ירי נק"ל ביוזמה מקומית לתקריות מתוכננות ביוזמה מצרית בכירה יותר.
בחלוף החודשים ובמקביל להתעצמות הצבאית הצהיר נשיא מצרים גמאל עבד אל נאצר כי בכוונתו לשחרר את סיני בכוח.
על אף שהצבא המצרי לא השלים את שיקומו, נדחף במידת מה נאצר ליזום פעולות התקפיות בלחץ העם כפי שבא לידי ביטוי בהפגנות פברואר 1968.
לאחר הסלמה הדרגתית החליטה מצרים לפתוח במתקפה רחבה ואינטנסיבית כנגד כוחות צה"ל שבצידה המזרחי של התעלה ב-8 במרץ.
שלב א' - ריכוך ארטילרי.
בשלב זה יופגזו ביצורי צה"ל לאורך התעלה.
שלב ב' - לאחר ריכוך המוצבים הישראלים ובחסות הפגזה ארטילרית יצלחו את התעלה כוחות קומנדו מובחר על גבי סירות ויתקפו את המוצבים הישראלים.
שלב ג' - מבצע צליחה של יחידות יבשה גדולות שיכבשו שטחים סמוכים לתעלה.
בבוקר 8 במרץ חדרו מטוסי מיג 21 למערב סיני.
כנגדם הוזנקו מטוסי ירוט ישראלים.
בקרב אוויר הופל בשעה 11:20 מטוס מיג 21 מצרי וטייסו נשבה.
בשעה 17:30 כמתוכנן פתחו המצרים בהפגזה כבדה על מוצבי צה"ל לאורך כל תעלת סואץ.
ההפגזה הייתה אינטנסיבית והונחתו בתוך זמן קצר כ-40 אלף פגזים.
בהפגזה נהרגו ארבעה חיילי צה"ל ונפצעו 14 חיילים, אחד מן ההרוגים היה טייס מטוס פייפר שהופל בטיל SA2. בתגובה פתחו כוחות צה"ל בהפגזה ארטילרית ובירי טנקים לעבר מטרות בגדה המערבית של התעלה.
בשעה 20:10 הפגיז צה"ל את בתי הזיקוק בעיר סואץ והבעירם.
ביום השני למתקפה בעוד נמשכת ההפגזה הכבדה ירו כוחות צה"ל רקטת זאב ניסיונית לעבר מוצב קדמי באזור שבין אסמאעיליה לבין פורט סעיד שבו שהה באותו הזמן הרמטכ"ל המצרי, עבד אל-מונעם ריאד.
הרמטכ"ל המצרי ומספר קצינים מצרים בכירים נוספים נהרגו במקום.
הריגת הרמטכ"ל המצרי שיבשה את מהלך הקרב המתוכנן ומכאן נמשכה פעילות ההפגזה בלבד מבלי לשלב את כוחות החי"ר ומבלי ליישם את שלבי המבצע הבאים.
הריגת הרמטכ"ל המצרי שיבשה את המתקפה המצרית.
בהלווית הרמטכ"ל השתתפו כמיליון איש שקראו בזעם לנקמת דמו ודרשו פתיחה במלחמת שחרור כנגד ישראל.
לאחר מותו של ריאד הגבירה מצרים את המתקפות על כוחות צה"ל בקו בר-לב בעיקר באמצעות הפגזות שנמשכו בחודשים מרץ, אפריל, מאי ושיאן היה ביוני 1969.
הפגזת מתקני הזיקוק בסואץ יצר מחסור בדלק במצרים.
המתקפה הכימית בע'וטה היא סדרה של תקיפות שבוצעו באמצעות נשק כימי ביום רביעי, 21 באוגוסט 2013, באזור ע'וטה, במחוז ריף דמשק שבסוריה.
המתקפה בוצעה באמצעות טילים בעלי ראש קרב המכיל את גז העצבים סארין.
על מספר ההרוגים בתקיפות ניתנו הערכות שונות, החל מ-322 וכלה ב-1,729 בני אדם.
התקיפות נערכו כחלק ממלחמת האזרחים בסוריה באזורים שבשליטת כוחות המורדים, כאשר לטענת הנהגת כוחות המורדים ולטענת הניצולים ששרדו את התקיפות, הממשל הסורי הוא האחראי לתקיפות.
הממשל הסורי הכחיש בתוקף את ההאשמות לפיהן ביצע תקיפות באמצעות נשק כימי.
המתקפה בוצעה כמעט שנה לאחר שבאוגוסט 2012 נשיא ארצות הברית ברק אובמה ציין ששימוש בנשק כימי במלחמת האזרחים בסוריה, אותו תיאר כ"קו אדום", יביא להתערבות צבאית אמריקאית בסוריה.
לפי הדיווחים בתקשורת המתקפה החלה ביום רביעי, 21 באוגוסט 2013 בסביבות השעה 03:00 בבוקר באזורים כפריים בע'וטה שבשליטה כוחות המורדים הנמצאים ממזרח לדמשק.
האזור שהותקף היה תחת מצור של הצבא הסורי וכוחות של ארגון חזבאללה במשך חודשים.
הערים שהותקפו היו: האמורייה, אירבין, כאפר בתנא, מודמייה, הראסטה, זאמלקה ועין תרמה.
בנוסף לכך בוצעה תקיפה בג'ובאר - פרבר של דמשק שהיה תחת שליטה של כוחות המורדים.
חלק ניכר מקורבנות המתקפה כללו נשים וילדים, שנרצחו במתקפה בעת שישנו.
לטענת ארגון ועדות התיאום המקומיות של סוריה המתקפה גבתה 1,338 קורבנות כאשר בערך 1,000 מאותם הקורבנות נהרגו בכפר זאמלקה.
לאחר המתקפה כ-600 מגופות הקורבנות בזמאלקה הועברו למרכזי רפואה בערים אחרות בעוד שכ-400 מהגופות נותרו במרכז הרפואי של זמאלקה.
לפחות 6 חובשים מתו בעת שהעניקו טיפול רפואי לנפגעי המתקפה.
לטענת הארגון רופאים ללא גבולות שלושה בתי חולים מקומיים הממוקמים בחלק המזרחי של דמשק דיווחו כי לאחר המתקפה הגיעו אליהם כ-3,600 פציינטים עם "סימפטומים נוירוטוקסים".
ב-22 באוגוסט, במהלך היממה שלאחר המתקפה הכימית, השכונות בהן בוצעה המתקפה הכימית הופצצו על ידי הצבא הסורי.
לאחר המתקפה החלו להתפרסם באמצעי התקשורת ובאינטרנט קטעי וידאו רבים בהם נראו נפגעים רבים שסבלו מתסמינים מוכרים הידועים כנגרמים כתוצאה מחשיפה לנשק כימי.
בין התסמינים שנראו: קשיי נשימה, התכווצויות חזה, פרכוסים, הפרשה מוגברת של נזלת ורוק ומיוזיס.
בחלק מהסרטונים והתמונות שפורסמו נראה מספר גדול של גופות לצד הפצועים או בנפרד.
באחד הסרטונים נראתה אף אחת הפצצות שנמצאה על ידי המורדים.
למעלה מ-100 סרטונים וקטעי וידאו הוצגו בפני ועדת המודיעין של הקונגרס של ארצות הברית.
לאחר המתקפה הופצו תצלומים של נספים במתקפה, אך הייתה אי-בהירות בשאלה האם נהרגו כתוצאה מנשק כימי, ואם כן - מי אחראי להפעלתו של נשק זה.
בתגובה הראשונה של הממשל הסורי בשידורי הטלוויזיה הממלכתית הסורית דובר הממשל הסורי הכחיש בתוקף את הטענות בדבר שימוש שעשה לכאורה בנשק כימי במתקפה נגד אוכלוסייה האזרחית בע'וטה, אותן כינה "חסרות בסיס".
לטענת דובר הממשל המתקפה הכימית הייתה תכסיס תעמולה של כוחות המורדים אשר אורגן במיוחד לאחר הגעתם של פקחי האו"ם לסוריה.
בעקבות המתקפה התכנסה ישיבת חירום של מועצת הביטחון של האו"ם.
מזכ"ל האו"ם באן קי מון ציין בהמשך כי יש לחקור בהקדם אם נעשה שימוש בחומר כימי במתקפה בע'וטה.
לטענת ארצות הברית, צרפת, ישראל, בריטניה ושוודיה, הממשל הסורי אכן ביצע את התקיפות והשתמש במסגרתן בנשק כימי.
אף על פי כן, לטענת רוסיה, שהיא בעלת ברית של הממשל הסורי, מבצעי התקיפות היו למעשה כוחות המורדים, במה שכינתה "פרובוקציה מתוכננת מראש".
אם מספר הנרצחים בתקיפות יאושר באופן רשמי, מתקפה זו תחשב למתקפת הנשק הכימי הקטלנית ביותר מאז המתקפה שביצע משטרו של סדאם חוסיין בחלבג'ה שבעיראק ב-16 במרץ 1988.
ב-23 באוגוסט גורמים רשמיים בארצות הברית ציינו כי המודיעין האמריקני זיהה פעילות באתרי הנשק הכימי בסוריה לפני המתקפה הכימית של 21 באוגוסט.
ב-24 אוגוסט 2013 שר ההגנה האמריקני צ'אק הייגל ציין כי בעקבות המתקפה הכימית בע'וטה צבא ארצות הברית ערוך לאפשרות של תקיפה בסוריה, על אף שהחלטה זו תתבסס על הערכות מודיעיניות, בחינה משפטית והערכת התמיכה הבינלאומית.
בראיון בלעדי שהעניק ב-26 אוגוסט 2013 לעיתון הרוסי "איזווסטיה", בשאר אל-אסד דחה את ההאשמות בדבר השימוש בנשק כימי במתקפה של 21 באוגוסט, ובנוסף הזהיר את ארצות הברית מהתערבות צבאית בסוריה כאשר הוא הדגיש כי כל מלחמה בה פתחה ארצות הברית מאז וייטנאם הסתיימה בכישלון.
ב-24 באוגוסט 2013 דיווח הממשל הסורי בשידורי הטלוויזיה הממלכתית הסורית כי כוחות הצבא הסורי איתרו מנהרות בשכונת ג'ובאר שבפרברי דמשק בהן לטענת הממשל הסורי כוחות המורדים החזיקו נשק כימי.
מזכיר המדינה האמריקאי, ג'ון קרי, קבע ב-30 באוגוסט כי במתקפה שיזם משטר אסד נהרגו לפחות 1,429 בני אדם, בהם 426 ילדים.
בתחילה מנע הממשל הסורי מצוות חוקרים של האו"ם מלהגיע לאתרים בהם בוצעו התקיפות, על אף שהצוות היה ממוקם באזור במרחק של קילומטרים ספורים.
ב-25 באוגוסט הממשל הסורי הסכים לאפשר לצוות החוקרים של האו"ם לבקר באתרי התקיפות.
עם זאת, לטענת גורמים רשמיים בארצות הברית בשלב זה ייתכן מאוד שהעדויות לשימוש בנשק הכימי במתקפה "נפגמו במידה ניכרת", ככל הנראה ממתקפת הארטילריה של כוחות הממשל הסורי אשר הפגיזו מאז באופן ניכר את השכונות בהן בוצעו התקיפות.
ב-16 בספטמבר פרסם צוות פקחי האו"ם את מסקנותיו, ולפיהן יש ראיות חותכות לשימוש נרחב בנשק כימי בתקיפה.
הפקחים לא קבעו מי ירה נשק זה, אך מתוך הפרטים שמסרו (כגון שהירי בוצע בטילי קרקע-קרקע) קבעו מדינות המערב שברור שהיורים הם מצבא סוריה.
רוסיה המשיכה להתייצב לצד סוריה, וטענה שהדו"ח מעוות וחד-צדדי.
במסיבת עיתונאים שנערכה ב-26 באוגוסט ציין מזכיר המדינה האמריקאי ג'ון קרי כי אין בכלל ספק שמתקפה כימית "בלתי נסלחת" התרחשה ב-21 באוגוסט וכי ממשל אובמה סבור שהממשל הסורי הוא שביצע את המתקפה.
נשיא ארצות הברית, ברק אובמה, יזם תקיפה צבאית בסוריה, כצעד ענישה על השימוש בנשק כימי, וניסה לגבש קואליציה של מדינות שישתתפו בתקיפה.
בבריטניה הביא ראש הממשלה, דייוויד קמרון, את השתתפות בריטניה בתקיפה לאישור הפרלמנט, אך הפרלמנט דחה את בקשתו.
בשלב זה החליט אובמה להביא את עניין התקיפה לאישור הקונגרס.
רוסיה הביעה התנגדות לתוכנית התקיפה, אך מאוחר יותר אמר נשיא רוסיה, ולדימיר פוטין, שיתמוך בתקיפה צבאית בסוריה, באישור האו"ם, אם יוכח שמשטר אסד השתמש בנשק כימי.
איראן איימה שתקיפה תוביל לחורבן ישראל.
לנוכח איומיה של ארצות הברית לתקוף בסוריה, העלה פוטין הצעת פשרה, לפיה יסכים אסד למסור את הנשק הכימי שברשותו לפיקוח בינלאומי, שיוביל לפירוק נשק זה.
אסד הכחיש שכוחותיו ערכו את התקיפה, אך הבהיר שהוא מחויב לקיום חלקו בהסכם הפשרה.
ב-28 בספטמבר 2013 אישרה מועצת הביטחון פה אחד את ההצעה לפירוק הנשק הכימי בסוריה.
עם זאת, אסד לא התפרק לחלוטין מכל הנשק הכימי וגם בשנים שלאחר מכן ביצע בו שימוש במלחמת האזרחים בסוריה.
המתנחל היא תוכנית מציאות תיעודית קומית ישראלית, שבמסגרתה חנוך דאום גר בביתם של ידוענים למשך 48 שעות על מנת לקדם את חייהם.
התוכנית עלתה לאוויר ב-25 בדצמבר 2013 בערוץ 10, שם שודרה במשך שתי עונות, ובעונתה השלישית שודרה ברשת 13 עד לירידתה ב-4 באפריל 2019.
חנוך דאום מגיש התוכנית, מופיע כמאמן אישי בביתם של ידוענים במטרה לשפר את חייהם.
הוא "מתנחל" בביתם למשך 48 שעות, על מנת לקדם את חייהם המדשדשים.
דאום שאינו מאמן אישי מקצועי, חולק להם עצות כיצד לקדם את הקריירה שלהם תוך כדי הומור על גבם והומור עצמי.
בתוכנית מרבה דאום לדבר על הפרעותיו, לדבר על חייו, ולשלב את משפחתו ואת ראש ממשלת ישראל, בנימין נתניהו, בחלק מן הפרקים.
בפרק השלישי של העונה הראשונה, ליהיא גרינר התייחסה באמוציונליות לתקרית בה גירשה מהחתונה שלה את אביבית בר זוהר.
לאחר כמה שנים, הקטע הועלה מחדש לרשתות החברתיות והפך במהרה לויראלי.
בפרק ה-11 של העונה הראשונה, נחשף לראשונה שבסלון ביתו של איתמר בן גביר תלויה תמונתו של ברוך גולדשטיין, על רקע מערת המכפלה בה ביצע טבח ב-29 מתפללים מוסלמים.
שנים לאחר מכן, נושא התמונה הפך להיות במוקד השיח הפוליטי, והשפיע רבות על דמותו ותדמיתו של בן גביר.
שנה טקס קטגוריה מועמדות תוצאה2015 עונה 12016 עונה 2
המתנה המושלמת הוא סרט קולנוע בכיכובם של דרו פולר, ג'יימס גארנר, ביל קובס ואביגייל ברסלין שיצא לאקרנים בשנת 2006. הסרט מבוסס על רב-המכר של ג'ים סטובל, נכתב על ידי שריל מקיי ובוים על ידי מייקל א.
כאשר סבו, הווארד (רד) סטיבנס נפטר, ג'ייסון חשב שהוא אינו כלול בצוואה שעשה סבו.
למעשה, ג'ייסון שנא את סבו מכיוון שאביו של ג'ייסון נהרג כאשר הוא עבד אצל רד.
אך למרבה הפתעתו, הוא קיבל את הנתח הכי גדול מהירושה.
הוא הופתע לגלות שכדי לקבל את הירושה עליו לעבור 12 משימות מאתגרות במיוחד.
כל משימה מדברת על "מתנה" אחרת שהוא יקבל כאשר ישלים את המשימה.
כאשר הוא ישלים את כל המשימות, הוא יקבל את "המתנה המושלמת" שסבו השאיר לו.
לאורך כל המשימות, מלווים אותו מר המילטון, עורך דינו של סבו וחבר קרוב שלו, והמזכירה שלו, מיס הייסטינגס.
הם אלו שיחליטו אם ג'ייסון אכן מילא את המשימות כמו שסבא שלו היה רוצה שימלא.
אבל זו לא משימה פשוטה בשביל ג'ייסון, מכיוון שהוא צעיר, עשיר ומפונק שלא עבד יום אחד בחייו.
כשג'ייסון מקבל את המשימה הראשונה שלו, הוא כועס על "המשחק" של סבא שלו.
בסופו של דבר, הוא מחליט לשתף פעולה וטס לטקסס אשר שם הוא נאלץ לעבוד בפעם הראשונה בחייו.
כאשר הוא חוזר חזרה, כל מה שהוא מעריך נלקח ממנו פתאום – הדירה היקרה, המכונית המשוחזרת וכל הכסף שלו, הוא נותר ללא קורת גג.
חברתו העשירה, קייטלין, עוזבת אותו כאשר כרטיס האשראי שלו נדחה במסעדה מפוארת, והיא מרגישה מושפלת כשהוא שואל אותה אם היא יכולה לשלם את החשבון.
לאחר שאמו מספרת לו שהיא לא יכולה לעזור, כחלק מההסכם, הוא משוטט בעיר ובפעם הראשונה הוא מרגיש באמת לבד.
בעת שישן בפארק הוא פוגש אישה בשם אלכסיה ואת בתה אמילי.
ג'ייסון מתיידד עם השתיים, אבל אז אומר להם שהוא זקוק להם שיבואו איתו למשרדו של מר המילטון ולאשר את עצמן כ"החברים האמיתיים" שלו על מנת לעבור את משימת "המתנה של חברים".
אבל אחר כך, ג'ייסון הולך משם ומתעלם מבקשתה של אמילי לראות אותו שוב ובכך משכנע אותן שהוא מרוכז בעצמו מכדי להיות חבר אמיתי.
עם זאת, זמן קצר לאחר מכן ג'ייסון מגלה בטעות כי אמילי סובלת מלוקמיה, ורואה את המשפחה הזו כהזדמנות לפתח קשר חזק עם מישהו.
בנקודה זו מתחיל השינוי הגדול בג'ייסון – מאדם שמרוכז בעיקר בעצמו, הוא הופך לאדם אכפתי שדואג לאלכסיה ואמילי.
וזהו גם הנושא המרכזי של הסרט.
מרגע זה ואילך, הוא מנסה ככל יכולתו כדי לעזור לאמילי לחיות חיים נהדרים כל עוד זה נמשך.
אמילי גם "מהנדסת" ומעודדת את הרומן בין ג'ייסון לאמה.
אחת המשימות מחייבת אותו לנסוע לאקוודור וללמוד בספרייה שסבו בנה כדי לעזור לאנשים שם.
זה גם מאלץ אותו בחוסר רצון להתעמת עם מותו של אביו שם, מה שמוביל אותו בסופו של דבר לצאת לטיול מסוכן בהרים, כדי לראות היכן בדיוק זה קרה.
עם השלמת שתים עשרה המשימות שלו, ג'ייסון מקבל סכום של $ 100,000,000 וכל רכושו חוזר אליו.
חברתו לשעבר, בידיעה שהוא חזר לעושרו ומעמדו הגבוה, עושה ניסיון לזכות בו בחזרה, אבל הוא דוחה אותה והולך.
עם הירושה שלו, ג'ייסון בוחר לבנות בית חולים, הנקרא "הבית של אמילי" (על שם אמילי), לחולים עם מחלות קטלניות ובני משפחותיהם, הכולל גם כנסייה (בידיעה שאמילי הייתה לעיתים קרובות בבית התפילה בבית החולים).
אבל אז לפני שהבניין מתחיל, אמילי נפטרה.
לאחר הנחת אבן הפינה ל"הבית של אמילי", הוא הוחזר למשרד עורכי הדין לפגישה נוספת.
הוא עלה על הציפיות של סבו המת, ומקבל "מתנה" אחת סופית של סכום המעל 2,000,000,000$, כתגמול לא רק עבור השלמת המשימות, אלא גם על השימוש ב-100,000,000$ כדי לעזור לאחרים.
ג'יימס גארנר – הווארד (רד) סטיבנס
ביל קובס – מר המילטון
לי מריוותר – מיס הייסטינגס
דרו פולר – ג'ייסון סטיבנס
המתקפה האווירית הסורית ביומה הראשון של מלחמת יום הכיפורים היא מתקפה רחבת היקף של 132 מטוסי קרב סוריים על יעדים צבאיים ברמת הגולן ובגליל העליון.
המתקפה החלה ב-6 באוקטובר 1973 בשעה 13:55 והייתה זו שפתחה את מלחמת יום כיפור בחזית הצפון.
המתקפה נועדה להוות מכה מקדימה שתפתח את המלחמה בין ישראל לסוריה.
המתכננים הסוריים מסרו את תכנון המבצע ליועצים סובייטים.
הסובייטים ייעצו לסורים להימנע מגיחות עמוקות לשטח ישראל מתוך הערכה שחלק גדול מהמטוסים יופלו עוד בטרם יגיעו אל המטרות.
בעקבות הערכות אלה באשר לאבדות צמצמו הסורים את יעדי התקיפה והסתפקו בתוכנית לפגיעה בבסיסי צה"ל ברמת הגולן ובגליל העליון ובחניוני טנקים של חטיבה 188 הסדירה שהיו פזורים לאורך חזית רמת הגולן.
לא נכללו בתוכנית ההתקפה חניוני טנקים של חטיבה 7 שנפרשו עקב העלאת הכוננות זמן קצר לפני פרוץ המלחמה לאורך חזית רמת הגולן.
המתקפה תוכננה כך שהמטוסים הסוריים יגיעו אל המטרות בשעה 13:55 בדיוק.
חמש דקות לאחר מכן, בשעה 14:00, תוכננה הרעשה ארטילרית אינטנסיבית לאורך כל חזית רמת הגולן שתפתח את המתקפה הקרקעית.
זמן המתקפה האווירית הסורית תואם עם המתקפה האווירית של צבא מצרים בסיני.
כשני שלישים מהמטוסים הסורים שהוקצו למתקפה היו מטוסי הפצצה שטסו במבנים למטרות ישראליות ברמת הגולן וכשליש מטוסי יירוט מדגם מיג 21 ששימשו לחיפוי מפני מטוסי יירוט ישראליים שעלולים היו לזנב במטוסי ההפצצה הסוריים ופיטרלו מעל שטח סוריה.
במהלך ההתקפה הוכנסו כל 31 סוללות הטק"א הסוריות שהיו פרושות לאורך חזית רמת הכולן למצב נצור וזאת במטרה למנוע הפלה של מטוסים סוריים באש ידידותית.
החל מהשעה 13:45 המריאו מבנים של מטוסי קרב משדות התעופה בסוריה בדרכם למטרות איכות בצפון מדינת ישראל.
ביחידת האזנה 848 של חיל המודיעין התקבלו אינדיקציות להמראות הרבות ללא מתן אישורי המראה בדרך הרגילה אלא בדממת אלחוט.
המטוסים חדרו בגובה נמוך בנתיבים שבהם כיסוי המכ"ם הישראלי חלקי ובדממת אלחוט.
בחלוף דקות אחדות נקלטה על צגי המכ"ם ביב"א 506 בהר מירון התראה על תנועת עשרות מטוסים בדרכם לעבר ישראל בנתיבים רבים.
במקביל להתראות יב"א 506 ויחידה 848 נתקבלו במטה חיל האוויר הישראלי ידיעות על חדירת מבני מטוסים רבים לסיני.
בעת קבלת ההתרעה על המתקפה היה חלק גדול ממטוסי חיל האוויר הישראלי בשלבי החלפת חימוש ולא היה ערוך להזנקה, לאחר שמכה מקדימה על שדות התעופה הסוריים, שאליה נערך, לא אושרה על ידי הממשלה שלוש וחצי שעות קודם לכן.
משנתרבו ההתראות בדבר המתקפה המתקרבת, פקד מפקד חיל האוויר הישראלי האלוף בני פלד על המראת כל מטוסי חיל האוויר להגנת שמי המדינה, כולל מטוסים שהיו עמוסים בפצצות ומטוסי סקייהוק שאינם מיועדים לקרבות אוויר.
בכך נמנעה הפעלתם למשימות התקפיות חיוניות למשך מספר שעות.
מטוסי חיל האוויר הישראלי שהוזנקו ביקשו הנחיות מהבקרה האווירית אולם המתקפה הרחבה המצרית-סורית הקשתה על השליטה והטייסים הונחו לבצע מעגלי המתנה.
חלק מהטייסים שמטוסיהם היו חמושים בפצצות הונחו לטוס אל הים התיכון ולהשליך אליו את הפצצות.
בשל העומס על הבקרה הישראלית וההפתעה, מטוסי חיל האוויר הסורי התקיפו בו זמנית את היעדים הישראלים ללא הפרעה של מטוסי חיל האוויר הישראלי.
מלבד פגיעה של סוללת הוק במבנה שטס מעל לבנון בנתיב חודר והפלת מטוס יירוט מדגם מיג 21 על ידי מבנה מטוסי מיראז' 3 ישראלי, לא נפגע אף מטוס סורי מבין עשרות המטוסים שתקפו מטרות ישראליות ברמת הגולן.
בסיום ההפצצה הוכנסו 31 סוללות הטק"א הסוריות שהיו פרושות בחזית רמת הגולן לכוננות יירוט והצליחו להפיל 2 מטוסי סקייהוק ישראלים שהוזנקו למשימת סיוע לכוחות צה"ל הקרקעיים.
משנתבקש מפקד חיל האוויר הישראלי על ידי הרמטכ"ל דוד אלעזר לצאת לתקיפת שדות התעופה הסוריים באותו היום נענה כי חיל האוויר אינו ערוך למשימה.
לימים נמתחה ביקורת על האופן שבו הופעל חיל האוויר ביומה הראשון של המלחמה באופן שאינו אפקטיבי.
הסורים מעולם לא פרסמו את פרטי המתקפה.
פרטי המתקפה נאספו מעדויות של כוחות צה"ל ומפרסומים סוביטיים.
היעד מבנה המטוסים התוקף המשוער תיאור התקיפה והתוצאהלא ידוע8 סוחוי 20 או יותרשמיניית המטוסים אותרו בשעה 13:51 מעל לבנון בנתיב חדירה מצפון על ידי מכ"ם סוללת טילי ההוק הממוקמת בצפת.
הסוללה שיגרה לעברם 2 טילים שפגעו בשעה 13:54 ככל הנראה במטוס אחד מעל הכפר בלידא שבדרום לבנון כ- 4.5 ק"מ מצפון למלכיה.
לאחר הפגיעה נסוגו המטוסים הסוריים הנותרים צפונה וחזרו לשטח סוריה מבלי שחדרו למרחב האווירי הישראלי ומבלי שביצעו את משימתם.יב"א 5064 מיג 17רביעיית המטוסים הטילו פצצות בזה אחר זה בשעה 13:56 אך החטיאו את הבסיס הממוקם בפסגת הר מירון.
הפצצות פגעו בשוליים המערביים של הר מירון.
לבסיס לא נגרם נזק.מטרות מזדמנות4 מיג 17רביעיית המטוסים ליוו את רביעיית המטוסים שנשלחו להפצצת יב"א 506. לאחר שנסתיימה משימת הליווי שבו המטוסים המלווים לאורך רמת הגולן ותקפו בירי תותחים מטרות מזדמנות.
נפגעו כלי רכב ומבנה מסגריית קיבוץ כפר גלעדי.לא ידוע2 מיג 21זוג המטוסים חדרו מסוריה לבקעא בלבנון.
כנגדם הזניקה יב"א 506 רביעיית מטוסי מיראז' 3 שהיו בכוננות יירוט.
בקרב אוויר הופל בשעה 14:00 לערך אחד ממטוסי המיג בטיל שפריר.
הקרב נפסק עקב מחסור בדלק של מטוסי המיראז'.מחנה יצחק4 סוחוי 7המחנה שימש כמפקדת אוגדה 36. למחנה נגרם נזק כבד, נפגעו מבנים ונותק החשמל.
בהתקפה נהרגו שני חיילי צה"ל ונפצעו שישה.
היו אלה ההרוגים הראשונים של צה"ל במלחמה.הר אביטל4 סוחוי 7על ההר בסיס מודיעין, קשר ותצפית ארטילרית ארוכת טווח.
מטוסי התקיפה חצו את הגבול בשעה 13:54 הופעת המטוסים הפתיעה את חיילי הבסיס ואת צוות נ"מ קני 20 מ"מ שהיה בכוננות.
המטוסים הסתדרו בשורה עורפית והטילו פצצות-מצנח במהלך טיסה נמוכה מצפון לדרום מבלי שנורתה לעברם אש ישראלית.
לאחר הטלת הפצצות המטוסים פנו צפונה ומזרחה חזרה לשטח סוריה.
הפצצות פגעו בחצר הבסיס וחלקן לא התפוצצו.
בדרך חזרה ירה זוג מטוסים על משאית צבאית ישראלית והשמיד אותה.מוצב החרמון זוג או רביעיית מיג 17 או סוחוי 7המטוסים חדרו משטח סוריה ללבנון ומשם מזרחה אל המוצב.
המטוסים הטילו פצצות בשעה 13:55 לערך על המוצב ועל השיפולים המזרחיים של ההר.
פצצה אחת פגעה פגיעה ישירה בגג המוצב והשביתה אנטנות קשר ומודיעין, זיעזעה את הבונקר שבו שהו עשרות חיילים ויצרה אבק רב שהקשה על הראות.חניון טנקים בחושניהרבעיית סוחוי 7המטוסים חדרו משטח סוריה בגובה נמוך וטסו מערבה אל חניון טנקים של שתי פלוגות בחטיבה 188 (פלוגות 74ז' ופלוגה 53ג').
המטוסים הטילו פצצות מגובה נמוך שהחטיאו את החניון.
לא נגרם נזק.תל פארסרבעיית סוחוי 7על תל פארס שהוא הר געש כבוי בגובה 890 מ' היה מוצב צה"ל שבו תצפית מודיעין ותצפית תותחנים ארוכת טווח.
המטוסים חדרו משטח סוריה בגובה נמוך והגיעו אל מעל התל כאשר כבר החלה הפגזה סורית כבדה עליו שיצרה אובך.
המטוסים הסוריים הטילו פצצות-מצנח על התל שהחטיאו.
בהפצצה לא היו נפגעים ולא נגרם נזק.מוצב 105זוג מיג 17המוצב ממוקם ממזרח לתל ורדה.
המטוסים חלפו ביעף נמוך אחד והטילו פצצות שהחטיאו את המוצב.
לא היו נפגעים ולא נגרם נזק.סוללת תותחים בבוקעאתאזוג מיג 17הסוללה הייתה ממוקמת מצפון לבוקעאתא וממערב לתל כרמים.
פצצה אחת פגעה פגיעה ישירה בגג בונקר הפיקוד אך לא גרמה לפגיעה בחיילים ששהו בו.
גם שאר הפצצות שהוטלו לא גרמו לנפגעים ולא נגרם נזק.2 סוללת מרגמה בברכת רםזוג מיג 17שתי סוללות מרגמה 160 מ"מ היו ממוקמת באזור ברכת רם.
זוג מטוסי המיג ירו בשתי הסוללות בתותחים.
הירי לא גרם לנפגעים ולא גרם לנזק.
לאחר התקיפה דילגו הסוללות הישראליות לאחור אל מאחורי הר אודם.תל חרמוניתזוג מיג 17על התל תצפית מודיעין וארטילריה.
כל הפצצות שהוטלו על התל החטיאו.
בהפצצה לא היו נפגעים ולא נגרם נזק.חניון טנקים ליד צומת ואסטזוג מיג 17חניון פלוגתי מחטיבה 188 הותקף בהפצצה.
בהפצצה לא היו נפגעים ולא נגרם נזק.תל חזקהזוג מיג 17התל לא היה מאויש באותה העת.
לא ברור מה הייתה מטרת ההפצצה.
ייתכן ומטרת המטוסים הייתה מוצב 109 שממוקם מזרחית לתל ולא הופצץ.
בהפצצה לא היו נפגעים ולא נגרם נזק.מוצב 111מטוס אחד או זוג מיג 17המוצב הוחזק על ידי גדוד 50 של הנח"ל.
פצצה אחת פגעה בביתן הש"ג.
בהפצצה לא היו נפגעים ופרט להרס שער הכניסה למוצב לא נגרם נזק.מחנה ג'וחדרזוג מיג 17המחנה הוחזק על ידי פלוגת שריון מחטיבה 188. ההפצצה בוצעה כשצוותי השריון היו בטנקים.
המתקפה האווירית הסורית הפתיעה את צה"ל שלא היה ערוך לבלימתה.
מטוסי ההפצצה הסוריים תקפו את המטרות מבלי שחיל האוויר או יחידות הנ"מ הספיקו להתנגד לה, פרט ליירוט של יחידת ההוק הצפונית בצפת שהביאה לנסיגת מבנה של מטוסי תקיפה שככל הנראה נועד לתקוף את יב"א 506.
פרט לפגיעה הקשה במחנה יצחק, שאר היעדים לא נפגעו או שהפגיעה בהם הייתה קלה.
ביעדי המתקפה לא נכללו חניוני הטנקים של חטיבה 7 שפרסה ברמת הגולן אלא כנגד חטיבה 188 שהייתה פרושה בשגרה ברמת הגולן.
ככל הנראה, תוכנית המבצע הוכנה לפני פריסת חטיבה 7 ברמת הגולן.
שר ההגנה הסורי מוסטפא טלאס כתב בספר זכרונותיו כי במתקפה הופלו 4 מטוסים סוריים על ידי מערך הנ"מ הישראלי.
המתקפה הכימית בח'אן שייח'ון התרחשה ב-4 באפריל 2017 במהלך מלחמת האזרחים בסוריה: העיר ח'אן שייח'ון במחוז אידליב שבסוריה, הנשלטת על ידי ארגון המורדים הסוני היאת תחריר א-שאם, הופצצה מהאוויר בגז רעיל, ככל הנראה סארין, וכתוצאה מכך נהרגו כ-87 בני אדם ונפצעו כ-400.
השימוש בנשק כימי במלחמת האזרחים בסוריה אומת על ידי מקורות מקומיים בסוריה ובאומות המאוחדות.
ועדת הנציבות האירופית אישרה מאוחר יותר שנעשה שימוש בסארין בהתקפות על ח'אן אל-אסל, סרקיב וע'וטה, אך לא הזכירה את שכונת ג'ובר ואשרפיית סחניה.
הוועדה גם גילתה כי הסארין שנעשה בו שימוש במתקפה על חאן אל-אסל בחלב נשא את אותם "סימני ההיכר הייחודיים" של הסארין שנעשה בו שימוש במתקפה על עו'טה, וציינה כי למבצעי המתקפה הייתה גישה לכימיקלים רעילים שמקורם במלאי הצבא הסורי.
באוגוסט 2016, דו"ח סודי של האו"ם האשים במפורש את הצבא הסורי של בשאר אל-אסד בשימוש בנשק כימי בתקיפות על העיירות טלמאן באפריל 2014 וסארמין במרץ 2015. מספר תקיפות כימיות אחרות דווחו או נחקרו.
ב-19 במרץ 2017 פתחו המורדים במתקפה מתואמת על עמדות צבא סוריה בצפון חמה ובמזרח דמשק, והצליחו לכבוש מספר עיירות וכפרים בחמה ולהיכנס לשכונות במרכז דמשק.
המתקפה שהפתיעה את צבא סוריה אילצה אותו לשנע כוחות קרקעיים במהירות בין הזירות השונות, וההתקפות האוויריות על אזורים שבשליטת המורדים גדלו בהתאם.
ב-30 במרץ 2017 הפציץ מטוס של חיל האוויר הסורי את העיר אל-לטינה שבצפון מחוז חמה הנמצאת כ-15 ק"מ מח'אן שייח'ון, ולמעלה מ-70 אנשים באזור נחשפו לחומר כימי לא מזוהה והראו תסמינים של בחילה, קצף לבן, התכווצות שרירים ומיוזיס; דום לב התרחש אצל שני נפגעים ורופא אחד מת.
ח'אן שייח'ון היא עיר הנמצאת בדרום מחוז אידליב בסמוך לצפון מחוז חמה, והיא נכבשה על ידי כוחות המורדים במהלך 2014. מאז כיבושה העיר נשלטה על ידי ג'בהת פתח א-שאם - אחד הארגונים החזקים בסוריה וסניף אל-קאעידה בסוריה לשעבר שהתאחד מאוחר יותר עם מספר ארגונים להיאת תחריר א-שאם.
ח'אן שייח'ון יושבת על הכביש הראשי המקשר בין חלב לחמה, חומס ודמשק, והיא סמוכה לזירת הלחימה בין המורדים למשטר בצפון מחוז חמה.
ב-4 באפריל, בסביבות השעה 7 בבוקר, כאשר רוב תושבי העיר טרם יצאו לעבודתם, מטוסי קרב השייכים ככל הנראה לחיל האוויר הסורי השליכו פצצות על העיר.
עדי ראייה דיווחו על ריח מוזר שנישא באוויר כ-10 דקות לאחר ההתקפה, ומיד לאחר מכן עוברי אורח הציגו סימפטומים ברורים של הרעלה.
עובדים רפואיים הצביעו על כך שההתקפה הייתה שונה מהתקפות גז כלור שחוו בעבר, שכן בעוד שבמתקפות קודמות גז הכלור המית אנשים בעיקר בבניינים שהופצצו, בהתקפה הנוכחית אנשים רבים מתו ברחובות.
התסמינים של הנפגעים העידו על השפעה של חומרים עצביים ורעלנים אחרים, וכללו בין השאר קור בגפיים, ירידה בקצב הלב ולחץ דם נמוך; רבים מהנפגעים שהושפעו ישירות מהחומר הכימי מתו בו-במקום, וחלק חלו לאחר שבאו במגע עם הקורבנות.
מקורות רפואיים באדלב דיווחו זמן קצר לאחר המתקפה שלמעלה מ-58 בני אדם, בהם 11 ילדים, נהרגו, ולמעלה מ-300 נפצעו.
בשעה 7:30 הגיעו 100 פצועים לבית חולים שדה מקומי, לאחר שבית החולים הגדול ביותר באזור הופצץ יומיים קודם לכן.
שר הבריאות של אדלב מטעם המורדים, מוחמד פיראס אל-ג'ונדי, אמר כי הקורבנות חווים חנק, נוזל בריאות, קצף בפה, חוסר הכרה, התכווצות ושיתוק.
שעות ספורות לאחר המתקפה, הופצצה גם מרפאה שטיפלה בנפגעים.
לדברי ד"ר עבד אל טנרי, שטיפל ב-22 נפגעים של המתקפה הכימית, הסימפטומים של הקורבנות תואמים את הסימפטומים של חשיפה לסארין.
מצבם של החולים שקיבלו פרלידוקסימה (תרופה נגד סארין) התייצב בתוך כשעה.
ב-5 באפריל אמרו רופאים מקומיים ועובדי הצלה במקום כי מספר הנפגעים עלה ל-74 הרוגים ול-600 פצועים, ואילו נשיא טורקיה רג'פ טייפ ארדואן והשגריר הצרפתי לאו"ם, פרנסואה דלאטר, אמרו שנהרגו למעלה מ-100 אנשים.
אנשי ההצלה אספו דגימות מהקרקע באזורים המופצצים ושלחו אותן לאנשי מודיעין מערביים לניתוח.
מדינות רבות גינו את המתקפה, וייחסו אותה או נטו לייחס אותה לצבא סוריה.
: הנציגה העליונה לענייני חוץ וביטחון של האיחוד האירופי, פדריקה מוגריני, כינתה את ההתקפה "איומה" והוסיפה כי ממשלתו של בשאר אל-אסד נושאת באחריות העיקרית לכך.
האומות המאוחדות: מזכ"ל האו"ם, אנטוניו גוטרש, אמר כי הוא "מוטרד מאוד" מהדיווחים על ההתקפה הכימית באדלב, וציין כי השימוש בנשק כימי אסור על פי המשפט הבינלאומי.
צרפת, בריטניה וארצות הברית (שהן חברות קבועות במועצת הביטחון), הפיצו טיוטה ל-15 חברי מועצת הביטחון הדורשת לגנות את הפיגוע בסוריה ולערוך חקירה מלאה.
עקב התנגדות רוסיה וסין, הטיוטה לא התגבשה להחלטה.
ממשלת רוסיה, המעורבת במלחמת האזרחים בסוריה, הכחישה באופן מוחלט את מעורבותה במתקפה הכימית; משרד ההגנה של רוסיה פרסם הודעה בה נאמר כי חיל האוויר הרוסי "לא ביצע כל תקיפה ליד ח'אן שייח'ון במחוז אדלב".
על פי ה-CNN, רוסיה טענה כי מקרי המוות היו כתוצאה מגז ששוחרר כאשר המשטר הסורי תקף מפעל של המורדים ליצור נשק כימי, בעוד שלפי ה-BBC רוסיה אמרה כי חיל האוויר הסורי הפציץ בח'אן שייח'ון מחסן תחמושת גדול של הטרוריסטים.
ניצולים אמרו לכתבים כי הם ראו פצצות כימיות מוטלות על ידי המטוסים.
על פי מרכז המדיה של אדלב, לחומר הכימי היו מאפיינים של סארין.
הקואליציה הלאומית הסורית של האופוזיציה והכוחות המהפכניים האשימה את משטר הבעת' ואת הכוחות המזוינים של סוריה בביצוע המתקפה הכימית וקראה לחקירה מיידית של מועצת הביטחון של האו"ם.
מפקד בצבא סוריה החופשי, סרן חאג' עלי, אמר כי טענתה של רוסיה היא "שקר", שכן המורדים אינם מסוגלים לייצר נשק כימי וכי לא הופצצו שום עמדות צבאיות באזור.
לטענתו "כולם ראו את המטוס בזמן שהוא הפציץ בגז".
ביום המתקפה, בכיר בממשלת סוריה אמר לסוכנות הידיעות "רויטרס" כי "הממשלה לא השתמשה ולא תשתמש בנשק כימי, לא בעבר ולא בעתיד".
על פי ספקית החדשות הערבית "אל-מסדר" מאיחוד האמירויות הערביות, צבא סוריה טען כי תקף בית חרושת לטילים בח'אן שייח'ון באמצעות מפציצי סוחוי Su-22 שאת פצצותיהם לא ניתן למלא בחומרים כימיים כלשהם, וכי לא היה ידוע להם שמפעל התחמושת של המורדים כלל כימיקלים רעילים.
השימוש במטוסי הקרב הללו במתקפה הכימית צוין גם על ידי מקורות תומכי מורדים כמו המרכז הסורי לזכויות אדם.
הוא הבטיח למסור מידע לארגון למניעת הפצת נשק כימי (OPCW) ולאו"ם בנוגע להעברת חומרים כימיים מעיראק לסוריה או מטורקיה לסוריה על ידי ארגוני המורדים.
דובר משרד החוץ האיראני, בהראם קאסמי, גינה כל שימוש בנשק כימי בסוריה, אך הציע שהאשמים במתקפה הכימית הם "קבוצות טרור" ולא ממשלת סוריה.
נשיא ארצות הברית, דונלד טראמפ, האשים את המשטר הסורי בביצוע המתקפה הכימית, ואמר כי העולם המתורבת לא יכול להתעלם מן המעשה.
טראמפ גם הטיל את האחריות להתקפה הכימית על הממשל של קודמו, ברק אובמה שהתחייב לתקוף את סוריה אם תשתמש בנשק כימי וחזר בו לאחר המתקפה הכימית בע'וטה.
שר החוץ האמריקני, רקס טילרסון, אמר כי "כל מי שמשתמש בנשק כימי כדי לתקוף את בני עמו מראה התעלמות בסיסית מההגינות האנושית והוא חייב לתת דין וחשבון".
יומיים לאחר המתקפה הכימית, ב-7 באפריל 2017, בסביבות השעה 4:00 לפנות בוקר תקף צי ארצות הברית במזרח הים התיכון את בסיס חיל האוויר הסורי בחומס, שממנו המריאו יומיים קודם לכן המטוסים שביצעו את המתקפה הכימית.
זו הייתה הפעם הראשונה שהבית הלבן הורה בגלוי ובפומבי על מתקפה צבאית נגד כוחות של צבא אסד.
ב-7 באפריל 2018 העיר דומא הסמוכה לדמשק הותקפה באמצעות נשק כימי.
העיר הופצצה על ידי פצצות חבית שהכילו רעלים כימיים וגז עצבים.
בין 70 ל-150 בני אדם נהרגו בתקיפה בעקבות חשיפה לכלור.
מדינות המערב ייחסו את התקיפה למשטר אסד, אך סוריה הכחישה שהשתמשה בנשק כימי בדומא.
רוסיה טענה אף היא שלא נעשה שימוש בנשק כימי בדומא, וייחסה את הטענות לזיוף של המודיעין הבריטי.
משטר אסד השתמש פעמים רבות בנשק כימי במהלך מלחמת האזרחים בסוריה.
ביולי 2012, הודה נשיא סוריה בשאר אל אסד בהימצאותו של נשק כימי בידי סוריה, וחודש לאחר מכן, הצהיר נשיא ארצות הברית ברק אובמה על קו אדום לפיו לא יסכים לכך שסוריה תבצע שימוש נוסף בנשק כימי, וכי כל שימוש כזה יגרור אחריו תקיפה צבאית אמריקנית.
ב-21 באוגוסט 2013 התרחשה המתקפה הכימית בע'וטה בה נהרגו מאות אזרחים מנשק כימי.
בעקבות כך, הצהיר אובמה כי הקו האדום שהציב נחצה, והחל בתכנון מתקפה צבאית.
לבסוף, דחה הממשל האמריקני את התקיפה וכפה במקומה תהליך של פירוק המשטר הסורי מנשק כימי.
אף על פי שהתהליך היה אמור להביא להשמדת כל הנשק הכימי שבידי אסד, המשטר הסורי המשיך לתחזק מתקנים לייצור ולריכוז של נשק כימי.
ב-4 באפריל 2017 בוצעה המתקפה הכימית בח'אן שייח'ון, בה נהרגו 87 בני אדם מחשיפה לסארין.
בעקבות זאת, הורה נשיא ארצות הברית טראמפ על תקיפה צבאית, במסגרתה משחתות של הצי השישי של ארצות הברית ירו 59 טילי טומהוק לעבר בסיס של חיל האוויר הסורי.
המורדים השיגו שליטה על דומא עוד באוקטובר 2012, ובסך הכל אזור מזרח ע'וטה היה תחת מצור של הצבא הסורי מאז אפריל 2013. ב-18 בפברואר 2018 החל הצבא הסורי במבצע צבאי לכיבוש כל אזור מזרח ע'וטה שהיה בשליטת המורדים.
באמצע חודש מרץ, הצליח הצבא הסורי לפצל את השטח לשלושה אזורים קטנים, אחד מהם הוא האזור של העיר דומא, ולבודד אותם.
במהלך המחצית השנייה של חודש מרץ, הגיעו המורדים להסכמים עם סוריה ורוסיה ושניים מתוך שלושת האזורים שנותרו בשליטת המורדים, נמסרו למשטר הסורי.
הצבא הסורי הציב אולטימטום בפני המורדים בעיר דומא, והורה להם להיכנע באופן מיידי.
לפי דיווחים, מסוקים של הצבא הסורי הטילו פצצות חבית על העיר דומא.
הפצצות שהכילו לכאורה תחמושת כימית כגון גז כלור וסארין גרמו לחנק ולעוויתות חמורות אצל יושבי העיר.
לאחר ההתקפה פגעה פצצת כלור בבית חולים בדומא וגרמה למותם של שישה.
70 מקרי מוות אושרו על ידי ארגוני האיחוד לטיפול רפואי (UOSSM) אשר מפקחים על שירותים רפואיים באזור.
על פי עדי ראייה על הקרקע, רוב החולים שביקשו טיפול בעקבות המתקפה היו נשים וילדים.
וידאו מזירת האירוע הראה גברים, נשים וילדים מתים שקצף יוצא מפיהם.
על פי האגודה הרפואית הסורית-אמריקאית (SAMS) יותר מ-500 אנשים בעיר הובאו למרכזים רפואיים מקומיים עם תסמינים המעידים על חשיפה לחומר כימי.
למחרת המתקפה, המורדים ששלטו באזור דומא נכנעו והסכימו למסירת השטח למשטר אסד.
ארצות הברית, האיחוד האירופי, טורקיה, ומספר מדינות במזרח התיכון גינו את ההתקפה והאשימו בביצועה את הצבא הסורי.
ממשלת סוריה ובעלות בריתה, בעיקר רוסיה, חלקו על ההאשמות וטענו כי לא בוצע שימוש בנשק כימי.
ב-9 באפריל 2018, הותקף שדה התעופה T-4 על פי המרכז הסורי לזכויות אדם לפחות 14 בני אדם נהרגו ומספר נוספים נפצעו.
בין ההרוגים היו שבעה חיילים איראנים ביניהם מפקד מערך המל"טים האיראני בסוריה.
ארצות הברית הכחישה את ביצוע התקיפה בעוד ישראל סירבה להגיב.
רוסיה האשימה את ישראל באחריות לתקיפה וטענה ששני מטוסי F-15I ישראלים תקפו את שדה התעופה מהמרחב האווירי הלבנוני באמצעות ירי שמונה טילים מתוכם יורטו חמישה.
ב-14 באפריל 2018 תקפו ארצות הברית, הממלכה המאוחדת וצרפת מספר מטרות בסוריה, בתגובה לתקיפה הכימית.
במהלך המתקפה המשולבת על דמשק וחומס (2018), המטרות שהותקפו כללו מבנים ששימשו את מרכז סרס בהם מרכזי מחקר צבאיים ומפעלי נשק כימי.
המתקפה כללה שימוש בטילי שיוט לצד שימוש במפציצים ומטוסי קרב.
ב-17 באפריל הגיעו לדומא פקחים של הארגון למניעת הפצת נשק כימי, לאחר שהגעתם למקום עוכבה במשך ימים אחדים.
המתקפה המשולבת על דמשק וחומס התרחשה ב-14 באפריל 2018, בשעה 04:00 (שעון סוריה), במהלכה ביצעו ארצות הברית, צרפת ובריטניה שורה של תקיפות צבאיות מהאוויר, שכללו שימוש במטוסי קרב ומפציצים מאוישים ובטילים ששוגרו ממשחתות וצוללות נגד אתרים ממשלתיים וצבאיים בסוריה.
שלוש המעצמות המערביות אמרו כי ביצעו את ההתקפה בתגובה למתקפה הכימית בדומא שאירעה ב-7 באפריל 2018, שאותה הן ייחסו לממשלת סוריה.
סוריה הכחישה שהשתמשה בנשק כימי בדומא, וכינתה את ההתקפות האוויריות הפרה של החוק הבינלאומי.
המטרות שהותקפו כללו מבנים ששימשו את מרכז סרס, בהם מרכזי מחקר צבאיים ומפעלי נשק כימי.
המתקפה כללה שימוש בטילי שיוט ששוגרו ממשחתות וצוללת לצד שימוש במפציצים ומטוסי קרב.
ב-7 באפריל 2018 העיר דומא, הסמוכה לדמשק, הותקפה בנשק כימי.
בין 70 ל-150 בני אדם נהרגו בתקיפה בעקבות חשיפה לסארין ולכלור, ומאות נפצעו.
למחרת התקיפה בדומא האשים נשיא ארצות הברית, דונלד טראמפ, את נשיא רוסיה, ולדימיר פוטין, ואת איראן בתמיכה בבשאר אל-אסד, ואיים שאסד ישלם מחיר כבד על התקיפה.
בעקבות דבריו אלה החלה ארצות הברית לגבש קואליציה של מדינות לתקיפה בסוריה.
ב-14 באפריל 2018, בשעה 04:00 (שעון סוריה), ביצעו ארצות הברית, צרפת ובריטניה שורה של תקיפות צבאיות מהאוויר, שכללו שימוש במטוסי קרב ומפציצים מאוישים ובטילים ששוגרו ממשחתות, נגד אתרים ממשלתיים וצבאיים בסוריה.
בתקיפה שוגרו לעבר המטרות 105 טילי שיוט, בהם 66 טילי טומהוק (37 טילים שוגרו מאוניות מלחמה בים סוף, 23 טילים שוגרו מהמפרץ הפרסי ושישה שוגרו מצוללת תקיפה ממזרח הים התיכון).
שני מפציצי B-1 לנסר שיגרו 19 טילי AGM-158 JASSM .
ארבעה מטוסי טורנדו בריטיים, שהמריאו מבסיס אקרוטירי שבקפריסין, שיגרו שמונה טילי שיוט מדגם Storm Shadow.
מטוסי דאסו ראפאל ומיראז' 2000 של חיל האוויר הצרפתי שיגרו שבעה טילי שיוט, ועוד חמישה טילים שוגרו מספינות של הצי הצרפתי.
המטרות שהותקפו כללו מבנים ששימשו את מרכז סרס, מפעל לייצור סארין במחוז חומס ומתקן אחסון במחוז חומס.
לדברי ארצות הברית, התקיפה השיגה את מטרותיה, ופגעה קשות ביכולתה של סוריה לייצר נשק כימי.
לדברי סוריה ורוסיה, מרבית הטילים יורטו.
בעקבות התקיפה יזמה רוסיה כינוס של מועצת הביטחון של האומות המאוחדות, שבו הגישה הצעת החלטה לפיה המתקפה היא "תוקפנות נגד הרפובליקה הערבית הסורית מצד ארצות הברית ובעלות בריתה והפרה של החוק הבינלאומי ושל אמנת האו"ם".
מועצת הביטחון דחתה הצעה זו.
מטרת המבצע המוצהרת הייתה "לתקן את הדמוגרפיה" של צפון סוריה.
לאחר כיבוש מספר ערים מרכזיות על ידי הטורקים, הכוחות הכורדים הגיעו להסכם עם הממשל הסורי, שבמסגרתו כוחות צבא סוריה יכנסו לערים כובאני ומנבג' במטרה למנוע את כיבושן.
המבצע ספג גינויים בין-לאומיים שבעקבותיהם ארדואן איים על מדינות אירופה כי התערבותם תגרום לשינוע מיליוני פליטים מזרח-תיכוניים ליבשת.
מלחמת האזרחים בסוריה היא סכסוך מתמשך שפרץ בסוריה ב-2011 בין כוחות הנאמנים לממשלת הבעת' בראשות הנשיא בשאר אל-אסד ובין אלה המבקשים להדיחה, ועם הזמן התרחב עם כניסת הכורדים למערכה.
לפיכך, נכון לתחילת חודש אוקטובר 2019 שלטו הכורדים בשטח נרחב בצפון-מזרח סוריה, בחבל המכונה כורדיסטן הסורית, שהתנהל כמחוז אוטונומי.
הכורדים באזור זה היוו במשך שנות מלחמת האזרחים בסוריה ככוח העיקרי שלחם בדאעש ובעל-ברית של ארצות הברית והמערב, ובין היתר אירח בסיסים צבאיים של הצבא האמריקאי.
בגבולה הצפוני של כורדיסטן הסורית שוכנת טורקיה, שלה היסטוריה עקובה מדם עם בני העם הכורדי, ובעיקר מידיהם של המחתרת הכורדית.
נסיגת הכוחות האמריקאים מכורדיסטן הסורית
ב-7 באוקטובר 2019, יומיים לפני תחילת המתקפה, לאחר שנשיא טורקיה ארדואן ניהל שיחת טלפון עם נשיא ארצות הברית טראמפ, ובה הודיע על כוונת טורקיה לפתוח במבצע צבאי באזור, הודיע טראמפ על נסיגת הכוחות הצבא האמריקאי מצפון סוריה.
המבצע החל ב-9 באוקטובר 2019 כאשר הכוחות הטורקיים תקפו מהאוויר ובעזרת ארטילריה את היישובים תל אבייד, ראס אל-עין, עין עיסא וקמישלי שבשליטת הכוחות הסוריים הדמוקרטיים.
כתגובה נורו מספר רקטות על הערים הטורקיות נציבין וציילאנפיאר.
כמו כן הכוחות הכורדיים הכריזו כי הם מפסיקים את המערכה מול המדינה האסלאמית וכי שני אזרחים בלתי-מעורבים נהרגו בתקיפה הטורקית.
בסוף היום טורקיה הכריזה כי החל המבצע הקרקעי.
בתחילת היום טורקיה הכריזה כי הותקפו 181 מטרות.
הכוחות הכורדיים דיווחו כי הדפו את ההתקפה הטורקית על תל אבייד.
בהמשך היום דווח על מספר היתקלויות בין הכוחות באזור העיירה אל-באב.
לקראת ערב הכוחות הטורקיים דיווחו כי כבשו 11 כפרים באזור תל אבייד.
כוחות האופוזיציה הסורית דיווחו כי כבשו מספר כפרים באזור חאג' עלי.
במהלך התקיפות הטורקיות הכוחות הכורדיים דיווחו כי נפגע בית כלא שבו היו אסורים לוחמי המדינה האסלאמית.
במהלך היום הכריז נשיא טורקיה ארדואן כי יציף את אירופה ב-3.6 מיליון פליטים אם הביקורת האירופאית על המבצע תימשך.
התקשורת הטורקית פרסמה כי נהרגו מאות לוחמים כורדים, וכי שבעה אזרחים טורקים נהרגו ו-85 נפצעו.
לפי משרד הגנה הטורקי, חייל אחד נהרג.
שני עיתונאים נפצעו בעיר הטורקית נציבין ושלושה אזרחים טורקים נהרגו בעיירה סורק בירי מרגמות של הכוחות הכורדיים.
בתגובה הטורקים תקפו את העיר כובאני.
בהמשך היום נהרגו עוד שמונה אזרחים טורקים ונפצעו 35 מירי מרגמות על העיר הטורקית נציבין.
מנגד נהרגו שבעה אזרחים כורדים בעיר תל אבייד, לרבות מירי צלפים.
במהלך היום כוחות האופוזיציה הסורית כבשו את הכפר הלאווה שנמצא דרומית לתל אבייד.
והכוחות הטורקיים כבשו את תל חלף.
בעיירה הכורדית קמישלי דווח על חמישה אזרחים שנהרגו ממכונית תופת שמיוחסת ללוחמי המדינה האסלאמית שנמלטו מהכלא שהופצץ על ידי הטורקים.
בעיירה הכורדית כובאני כוח אמריקאי דיווח כי היה תחת התקפה ארטילרית טורקית.
הכוח האמריקאי לא הגיב על הירי, אלא נסוג.
תגובת טורקיה הייתה שהם לא תקפו את האמריקאים אלא תקפו עמדות מרגמה כורדיות שהיו באזור וביצעו את הירי על העיר הטורקית סורק.
במהלך היום הכריז ארגון צבא האסלאם (סוריה) כי הוא מצטרף ללחימה לצד הטורקים.
הכוחות הטורקיים הגיעו לכביש המהיר M4 (כ-32 ק"מ לעומק השטח הסורי) ובכך ניתקו את קווי האספקה בין הערים מנבג' וקמישלי.
הפוליטיקאית הכורדית הוורין ח'לף, המזכירה הכללית של מפלגת העתיד של סוריה, נרצחה על ידי לוחמים מארגון אחראר א-שרקיה הנתמך על ידי טורקיה.
לפי דיווח של המרכז הסורי לזכויות אדם, תשעה אזרחים הוצאו להורג על ידי כוחות הנתמכים בידי טורקיה.
סמוך לצהרי היום הצבא הטורקי דיווח כי כבש את העיירה ראס אל-עין.
בשעות הבוקר הצבא הטורקי השלים את כיבוש העיירה סולוק.
המרכז הסורי לזכויות אדם דיווח כי לאחר מתקפת נגד של הכוחות הכורדים הם השיגו בחזרה את השליטה על מרבית שטחי העיר ראס אל עין.
בצהריים הצבא הטורקי דיווח כי הוא סיים את כיבוש מרכז תל אבייד.
מקורות טורקיים מסרו כי 2 אזרחים סורים נהרגו בעיר הסורית ג'ראבולוס כתוצאה מירי מרגמות של הכוחות הכורדים.
הכוחות הכורדים פרסמו כי 758 קרובי משפחה של לוחמי המדינה האיסלאמית ברחו ממחנה מעצר באזור עין עיסא, לאחר שהשומרים הועברו לסייע בלחימה מול הטורקים, כמו כן נטען כי הנמלטים קיבלו סיוע מארגונים שנתמכים בידי הטורקים.
במהלך היום כוחות אמריקאים סייעו בפינו העיר עין עיסא.
מזכיר ההגנה של ארצות הברית מארק אספר הכריז כי ארצות הברית תסיג את כל 1,000 הלוחמים שעוד נותרו בסוריה.
אחר הצהריים הכוחות הטורקיים סיימו את כיבוש העיר תל אבייד.
לאחר כיבוש העיר תל אבייד הכוחות הכורדיים הגיעו להסכם עם הממשל הסורי שבמסגרתו כוחות סוריים ייכנסו לערים כובאני ומנבג' כדי למנוע תוקפנות טורקית באזור זה.
בלילה דווח כי כוחות סוריים נכנסו לעיר מנבג'.
בעקבות כך אחד מיועציו של נשיא טורקיה, יאסין אקטאי, פרסם כי עלול להתפתח עימות בין הצבא הטורקי והסורי אם הצבא הסורי ייכנס לצפון-מזרח סוריה.
בבוקר דווח כי כוחות צבא רוסיה וצבא סוריה נפרשו באזור העיר מנבג'.
במהלך היום נמשכו העימותים בין הכוחות הטורקיים והכורדים באזור ראס אל עין, כאשר הכוחות הטורקיים מנסים לבודד את ראס אל עין מהכפרים הסמוכים.
במהלך מסיבת עיתונאים, נשיא טורקיה ארדואן הצהיר כי טורקיה לא תיסוג מהפעולה נגד הכורדים עד להשגת הניצחון האולטימטיבי.
נשיא ארצות הברית דונלד טראמפ תקף את הכורדים על רקע הפרסומים בנוגע לבריחת פעילי המדינה האסלאמית מכלאם, וטען כי ייתכן שהכוחות הכורדים בצפון סוריה משחררים את פעילי המדינה האסלאמית שנשבו על מנת לגרום לכוחות האמריקאיים להתערב.
אחר הצהריים, כוחות טורקיים וגם כוחות צבא סוריה פתחו במהלכים צבאיים לכיבוש העיר מנבג'.
הכוחות הטורקיים כבשו שלושה כפרים באזור.
הארגון הסורי לזכויות אדם דיווח כי הכוחות הכורדים הצליחו להשיג מספר הישגים במהלך מתקפת הנגד באזור ראס אל-עין.
2 אזרחים טורקיים נהרגו ו-12 נפצעו מפגיעת פצמ"ר בעיר הטורקית קיזילטפה.
במהלך היום נשיא טורקיה הכריז כי הם מקימים אזור ביטחון באורך של 444 ק"מ וברוחב של 32 ק"מ, בצפון סוריה שאליו יוכלו לחזור הפליטים הסורים.
וכי עד כה הכוחות הטורקיים ובעלי-בריתם כבשו כאלף קמ"ר מאז תחילת המבצע.
לפי דיווחים של המרכז הסורי לזכויות אדם, הצבא הסורי התחיל להיכנס לעיר מנבג'.
ולפי דיווחים של התקשורת הסורית, הכוחות הסורים נכנסו גם לעיר אל תהוורא הנמצאת במחוז א-רקה.
לאורך היום נמשכו העימותים בין הכוחות הטורקיים והכורדים באזור עין עיסא.
הכוחות האמריקנים פינו את בסיס חיל-האוויר שלהם באזור כובאני, לאחר הפינוי המרכז הסורי לזכויות אדם דיווח כי מטוסים אמריקנים הפציצו את המקום.
בצהריים הצבא סורי נכנס לעיר א-רקה, בירתה לשעבר של המדינה האיסלאמית, לראשונה זה 5 שנים.
אחר הצהריים דווח כי כוחות רוסיים נפרסו באזור העיר כובאני.
במהלך הלילה כוחות כורדים נכנסו לעיר מריה, והרגו 6 חיילים טורקיים ופצעו 9.
הכוחות הטורקיים כבשו כחצי מהעיר ראס אל עין.
אחר הצהריים התקיימה פגישה בין נשיא טורקיה וסגן נשיא ארצות הברית מייק פנס, כאשר ברקע הפגישה, איום של האמריקאים להטיל עוד סנקציות על טורקיה אם היא תמשיך את המתקפה בצפון סוריה.
בתום הפגישה סוכם על הפסקת אש של 120 שעות, בשביל לאפשר ללוחמים הכורדים לסגת למרחק של 32 קילומטרים מקו הגבול הטורקי.
כמו כן וסגן נשיא ארצות הברית הצהיר כי הסנקציות על טורקיה יוסרו כאשר המבצע הצבאי ייגמר.
בשעות הצהריים דווח שלמרות הסכם הפסקת האש, ישנם נפגעים מתקיפות טורקיה.
במשך היום לא התקיימו פעולות צבאיות בין הצדדים, אך דווח (מגורמים לא רשמיים) כי ישנם מספר מועט של מוקדי לחימה.
הפסקת האש נשמרה בין הצדדים לפי דיווחים מקומיים.
הסכם נוסף נחתם בין טורקיה לרוסיה לגבי הפיכת המקום ל"אזור בטוח וחופשי מטרור" כדברי ארדואן.
– הממשלה הסורית גינתה בתוקף את התוקפנות הטורקית, שהיא הפרה מחפירה של החוק הבינלאומי והחלטות האו"ם המכבדות את ריבונותה ואת שלמותה הטריטוריאלית של סוריה.
– שר החוץ האיראני מוחמד ג'וואד זריף הביע התנגדות למבצע משום שהוא פוגע בריבונותה של סוריה, והוסיף כי איראן תהיה מוכנה לתווך בין טורקיה לסוריה.
יושב ראש הפרלמנט האיראני עלי לאריג'אני ביטל ביקור מתוכנן שלו בטורקיה.
- מזכ"ל הליגה הערבית גינה את המבצע וקרא לו הפרה בוטה של ריבונות סוריה.
בכנס הליגה ב-12 באוקטובר, המדינות החברות בליגה הצביעו על גינוי טורקיה.
גם על פלישה וגם על תוקפנות נגד מדינה ערבית, וכי הארגון ראה בכך הפרה של החוק הבינלאומי, שלדעתם ראוי היה לגינוי בינלאומי.
– נשיא ארצות הברית דונלד טראמפ טען כי ארצות הברית אינה תומכת בהתקפה והבהיר לנשיא טורקיה כי זהו רעיון רע.
טראמפ איים כי "ישמיד" את כלכלת טורקיה אם זו תנקוט פעולה "חריגה".
מזכיר המדינה מייק פומפאו הכחיש כי ארצות הברית נתנה "אור ירוק" למבצע וטען כי לטורקיה יש סיבה ביטחונית לגיטימית לפעול.
ב-14 באוקטובר, ארצות הברית הכריזה על סנקציות כנגד 3 משרדי ממשלה טורקיים - משרד הביטחון, משרד הפנים ומשרד האנרגיה.
– נציב ההגירה האירופאי דימיטריס אברמופולוס הצהיר כי האיחוד האירופאי נשאר מחויב לריבונות הסורית.
הנציגה העליונה לענייני חוץ וביטחון פדריקה מוגריני הצהירה כי פתרון יציב בסוריה לא יוכל להגיע כתוצאה של עימות צבאי, וקראה לטורקיה לעצור את התוקפנות.
נשיא המועצה האירופית דונלד טוסק נזף בנשיא טורקיה כי איים לשלוח מיליוני פליטים סורים לאירופה וטען כי המבצע הטורקי בצפון סוריה מסכן את היציבות באזור, וצריך להיפסק.
ב-11 באוקטובר התכנסו דיונים על הטלת סנקציות ואמברגו נשק.
– ב-9 באוקטובר, במהלך שיחת טלפון עם נשיא ארצות-הברית, ראש ממשלת בריטניה בוריס ג'ונסון תיאר את המבצע כפלישה והביע דאגה עמוקה.
– ראש ממשלת ישראל בנימין נתניהו גינה את המבצע הטורקי, והזהיר מפני טיהור אתני של הכורדים.
כמו כן הוסיף כי ישראל תעשה כל מאמץ להגיש סיוע הומניטארי לעם הכורדי האמיץ.
– שר החוץ המצרי סאמח שוכרי גינה את התוקפנות הטורקית, וקרא למועצת הביטחון של האו"ם למנוע כל ניסיון לכיבוש שטח סורי או לשנות את הדמוגרפיה בצפון סוריה, ובנוסף קרא לכינוס חירום של הליגה הערבית.